Euroopa Liidu Teataja L 269 , 22/10/1996 Lk 0018 - 0022



Komisjoni otsus, 11. oktoober 1996, milles sätestatakse Uruguayst pärit kala- ja akvakultuuritoodete impordi eritingimused (EMPs kohaldatav tekst) (96/606/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 95/71/EÜ [2]) järgimist, eriti selle artiklit 11, ning arvestades, et: rühm komisjoni eksperte on teinud Uruguaysse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja järelevalvet käsitlevate Uruguay õigusaktide sätteid võib käsitada samaväärsetena direktiivi 91/493/EMÜ sätetega; Uruguai Ministerio de Ganadería, Agricultura y Pesca – Instituto Nacional de Pesca (INAPE) on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ja päritoluettevõtte loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete loetelu; kõnealune loetelu tuleb koostada INAPE poolt komisjonile esitatud teatise põhjal; seepärast peab INAPE tagama direktiivi 91/493/EMÜ artikli 11 lõike 4 vastavate sätete järgimise; INAPE on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud ettevõtete heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Ministerio de Ganadería, Agricultura y Pesca – Instituto Nacional de Pesca (INAPE) on Uruguay pädev asutus, mis kontrollib ja tõendab kalatoodete vastavust direktiivi 91/493/EMÜ nõuetele. Artikkel 2 Uruguayst pärit kala- ja akvakultuuritooted peavad vastama järgmistele tingimustele. 1. Igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis on kooskõlas käesoleva otsuse A lisas esitatud näidisega. 2. Tooted peavad olema pärit käesoleva otsuse B lisas loetletud heakskiidetud ettevõtetest. 3. Välja arvatud külmutatud pakendamata kalatoodete puhul, mis on ette nähtud konservide tootmiseks, peab kõikidele pakenditele olema kustumatult märgitud sõna "Uruguay" ja päritoluettevõtte loanumber. Artikkel 3 1. Artikli 2 lõikes 1 nimetatud sertifikaat tuleb koostada vähemalt ühes selle liikmesriigi ametlikest keeltest, kus toimub kontrollimine. 2. Sertifikaadil peab olema INAPE esindaja nimi, ametinimetus ja allkiri ning nimetatud asutuse ametlik tempel, mille värv erineb sertifikaadi muude kinnituste värvist. Artikkel 4 Käesolevat otsust kohaldatakse alates 1. detsembrist 1996. Artikkel 5 Käesolev otsus on adresseeritud liikmesriikidele. Brüssel, 11. oktoober 1996 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 332, 30.12.1995, lk 40. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA 1. Ettevõtete loetelu Loa nr | Ettevõte | Asukoht | Lubatud ajutiselt kuni | C-02 | INDUSTRIAL SERRANA SA | SOLĺS MATAOJO | 31.3.1997 | C-04 | FRIPUR SA | MONTEVIDEO | 31.3.1997 | C-12 | COMPAÑĺA COMERCIAL GRECO-URUGUAYA | LA PALOMA | 31.3.1997 | C-22 | PESCAMAR SA | MONTEVIDEO | 31.3.1997 | C-26 | CLAIN SA | MONTEVIDEO | 31.3.1997 | 2. Heakskiidetud kalatöötlemislaevade loetelu Loa nr | Laeva nimi | Laevaomaniku nimi | Lubatud ajutiselt kuni | CA-22 | RIO SOLĺS | BELNOVA SA | 31.3.1997 | --------------------------------------------------